b'\n_START_ARTICLE_\nFloyd Landis\n_START_SECTION_\nDopingskandalen\n_START_PARAGRAPH_\nLaget til Landis, Phonak, bekreftet 27. juli 2006 at Landis hadde testet positivt p\xc3\xa5 doping. Etter \xc3\xa5 ha sprukket totalt p\xc3\xa5 den 16. etappe i Tour de France 2006, slo Floyd Landis grusomt tilbake p\xc3\xa5 den 17. etappen og vant hele 5,42 minutter foran Carlos Sastre. Men dopingpr\xc3\xb8ven som ble tatt etter denne etappen, viste at Landis hadde for h\xc3\xb8ye testosteron- og epitestosteronverdier i kroppen da han ble testet. Den 5. august ble han sparket ut av laget etter at ogs\xc3\xa5 B-pr\xc3\xb8ven viste seg \xc3\xa5 v\xc3\xa6re positiv._NEWLINE_Saken var sv\xc3\xa6rt lenge til behandling i USADA, det amerikanske antidoping-forbundet, hvor det til slutt ble erkjent at han hadde brukt ulovlige midler. Reglene til UCI, det internasjonale sykkelforbundet, krever at kjennelsen om diskvalifisering er gjort i syklistens hjemland. Landis ble utestengt fra proffsykling i to \xc3\xa5r. Han vant ikke frem med sin anke, og i september 2007 ble \xc3\x93scar Pereiro Sio utropt til vinner av Tour de France 2006._NEWLINE_Landis hevdet at han ikke var dopet helt til han overraskende tilstod i mai 2010.\n_START_SECTION_\nS\xc3\xb8ksm\xc3\xa5l\n_START_PARAGRAPH_\nI 2013 skrev media at Lance Armstrong er blitt formelt anklaget  av Floyd Landis for brudd p\xc3\xa5 loven om falske krav (False Claims-loven). Hvis USAs f\xc3\xb8derale rettsvesen d\xc3\xb8mmer Armstrong til \xc3\xa5 betale en erstatning til USA, s\xc3\xa5 kan Landis \xc2\xaboppn\xc3\xa5 en bel\xc3\xb8nning p\xc3\xa5 rundt 15-25 prosent av det utm\xc3\xa5lte erstatningsbel\xc3\xb8pet\xc2\xbb.\n_START_SECTION_\nComeback\n_START_PARAGRAPH_\nEtter utestengelsen fortsatte han sykkelkarrieren for det amerikanske laget OUCH Pro Cycling Team Presented by Maxxis.'